b'\n_START_ARTICLE_\nContinental Hotels\n_START_SECTION_\nGrand Hotel Continental\n_START_PARAGRAPH_\nGrand Hotel Continental este hotel de tip boutique de 5 stele \xc3\xaen Bucure\xc8\x99ti, situat \xc3\xaentr-o cl\xc4\x83dire Patrimoniu de Stat, pe Calea Victoriei. Grand Hotel Continental este vechiul Grand Hotel Broft. _NEWLINE_De numele hotelului se leag\xc4\x83 momente din istorie ca: arestarea lui Osman Pa\xc8\x99a, conduc\xc4\x83torul armatei otomane, din apartamentul 104, \xc3\xaen anul 1877, \xc8\x99i discursul regelui Mihai de la balconul apartamentului 105, \xc3\xaen anul 1992._NEWLINE_Grand Hotel Continental are piese de mobilier unice: la recep\xc8\x9bie, piesa central\xc4\x83 este desk-ul achizi\xc8\x9bionat de la o resedin\xc8\x9b\xc4\x83 nobiliar\xc4\x83 din Bergamo, iar candelabrele, mobilierul masiv, oglinzile, \xc2\xa0sunt piese originale create \xc3\xaen secolul XIX aduse de la case de licita\xc8\x9bii din Viena, Parma \xc8\x99i Torino.\n_START_SECTION_\nContinental Forum Arad\n_START_PARAGRAPH_\nHotelul Continental Forum Arad este un hotel de 4 stele care face parte din lan\xc8\x9bul hotelier Continental Hotels din anul 1998. _NEWLINE_Hotelul este cel mai mare din Arad, fiind \xc8\x99i cea mai \xc3\xaenalt\xc4\x83 cl\xc4\x83dire din centrul ora\xc8\x99ului._NEWLINE_Vechea denumirea a hotelului Continental Forum Arad a fost \xe2\x80\x9eAstoria\xe2\x80\x9c, cl\xc4\x83direa fiind inaugurat\xc4\x83 \xc3\xaen anul 1969. Hotelul este situat ultracentral, l\xc3\xa2ng\xc4\x83 celebra cl\xc4\x83dire a Prim\xc4\x83riei, \xc3\xaen apropierea Mure\xc8\x99ului \xc8\x99i \xc8\x98trandului Neptun.\n_START_SECTION_\nContinental Forum Oradea\n_START_PARAGRAPH_\nHotelul Continental Forum din Oradea este un hotel de 4 stele, cel mai mare din ora\xc8\x99. Hotelul se afl\xc4\x83 \xc3\xaen apropiere de Prim\xc4\x83rie, Prefectur\xc4\x83, Camera de Comer\xc8\x9b \xc8\x99i Tribunal._NEWLINE_Cl\xc4\x83direa actualului Hotel Continental Oradea a fost construit\xc4\x83 \xc3\xaen perioada 1967-1971, iar numele ini\xc8\x9bial a fost Hotel Dacia._NEWLINE_\xc3\x8en anul 1996, Hotelul Dacia intr\xc4\x83 \xc3\xaen lan\xc8\x9bul hotelier Continental, iar \xc3\xaen anul 2006, \xc3\xaen urma unui proces de rebranding, devine Continental Forum, hotelul de ast\xc4\x83zi.\n_START_SECTION_\nContinental Forum Sibiu\n_START_PARAGRAPH_\nHotelul Continental Forum Sibiu un hotel de 4 stele, fiind localizat central \xc3\xaen Pia\xc8\x9ba Unirii, \xc3\xaen imediata apropiere de centrul istoric. Cl\xc4\x83direa hotelului este un monument istoric ce dateaz\xc4\x83 din anul 1912._NEWLINE_Hotelul a fost preluat de lan\xc8\x9bul Continental Hotels \xc3\xaen 2007, c\xc3\xa2nd a fost redeschis sub clasificarea de 4 stele._NEWLINE_Cl\xc4\x83direa a avut nu mai pu\xc8\x9bin de 5 denumiri de-a lungul timpului: \xe2\x80\x9eLa Bila Aurie\xe2\x80\x9d, \xe2\x80\x9eBulevard\xe2\x80\x9d, \xe2\x80\x9eHabermann\xe2\x80\x9c, \xe2\x80\x9eEuropa\xe2\x80\x9c \xc8\x99i denumirea de azi: \xe2\x80\x9eContinental Forum\xe2\x80\x9c.\n_START_SECTION_\nContinental T\xc3\xaergu Mure\xc8\x99\n_START_PARAGRAPH_\nContinental T\xc3\xaergu Mure\xc8\x99 este un hotel de 3 stele situat central \xc8\x99i cel mai mare hotel \xc3\xaen T\xc3\xaergu Mure\xc8\x99. Hotelul Continental Tg Mures a fost construit \xc3\xaen 1991.\n_START_SECTION_\nContinental Suceava\n_START_PARAGRAPH_\nHotel Continental Suceava este un hotel de 3 stele, pozi\xc8\x9bionat \xc3\xaen centrul ora\xc8\x99ului \xc8\x99i renovat \xc3\xaen 2016, afl\xc3\xa2ndu-se \xc3\xaen imediata apropiere a principalelor atrac\xc8\x9bii din ora\xc8\x99._NEWLINE_Hotelul \xc8\x99i-a reluat activitatea \xc3\xaen aprilie 2016, fiind cel mai mare hotel de 3 stele din Suceava, la 3 minute de mers pe jos de centrul vechi.\n_START_SECTION_\nContinental Drobeta Turnu Severin\n_START_PARAGRAPH_\nHotel Continental Drobeta Turnu Severin se afl\xc4\x83 \xc3\xaen centrul vechi al ora\xc8\x99ului, pe Bulevardul Carol, \xc3\xaen vecin\xc4\x83tatea Palatului Cultural Theodor Costescu \xc8\x99i a f\xc3\xa2nt\xc3\xa2nii cinetice._NEWLINE_Vechea denumire a hotelui Continental Drobeta Turnu Severin a fost \xe2\x80\x9eHotel Parc\xe2\x80\x9c. \xc3\x8en vara anului 1967, a \xc3\xaenceput construc\xc8\x9bia hotelului Parc \xe2\x80\x93 nume ce \xc8\x99i-l va men\xc8\x9bine pan\xc4\x83 \xc3\xaen 1997, c\xc3\xa2nd a fost preluat de lan\xc8\x9bul hotelier Continental \xc8\x99i a devenit \xe2\x80\x9eContinental Drobeta Turnu Severin\xe2\x80\x9c.\n_START_SECTION_\nHello Hotels\n_START_PARAGRAPH_\nHello Hotels este un hotel de 2 stele \xc3\xaen Bucure\xc8\x99ti, situat \xc3\xaen imediata apropiere a G\xc4\x83rii de Nord. Hello Hotels este inaugurat \xc3\xaen 2008, fiind primul hotel de 2 stele din cadrul lan\xc8\x9bului hotelier Continental Hotels.'